                JAMHURI YA MUUNGANO WA TANZANIA

CHUO KIKUU KISHIRIKI CHA 
ELIMU     DAR ES SALAAM
BUNGE LA SERIKALI YA WANAFUNZI

TAARIFA YA KAMATI 
TEULE YA KUCHUNGUZA HUDUMA YA CAFETERIA ZA CHUO

March,2011

Dar es Salaam 

MHESHIMIWA SPIKA, hii taarifa rasmi ya kamati teule ya Bunge iliyo iliyoundwa Na bunge hili tukufu mnamo tarehe 5 February, 2011 kwa ajili ya kuchunguza hali ya cafeteria za chuo.Taarifa hii imegawanyika katika sehemu zifuatazo:
1. Utangulizi

2. Namna ya upatikanaji wa taarifa

3. Ubainifu au matokeo ya uchunguzi.

4. Mapendekezo

5. Shukrani
1. UTANGULIZI

Mh spika, Kamati hii teule iliundwa na bunge hili mnamo tarehe 5 February 2011 kufuatia ombi la waziri wa afya.mazingira na cafeteria, Mh. Joseph Benjamini ambaye aliliomba bunge limsaidie kutatua hali ya cafeteria ambayo imekuwa ikilalamikiwa na wanachuo juu ya huduma mbovu zinazotolewa.Kufuatia ombi hilo bunge likapitisha hoja ya kuundwa kamati teule ya kuchunguza ukubwa wa tatizo na kisha kutoa mapendekezo kwa lengo la kuboresha huduma. Kazi ambayo imekamilikam tayari na hii ndio taarifa rasmi

        Mh.spika. Kamati hii liliundwa na wajumbe wafuatao:-
(i) Mheshimiwa Mtweve Benjamini (Mwenyekiti)

(ii) Mheshimiwa Simeo Steven (Katibu)

(iii) Mheshimiwa Mhina Ramadhani (Mjumbe)

(iv) Mheshimiwa Enock Juliana (Mjumbe)

(v) Mheshimiwa Kaizilege Geofrey (Mjumbe)

MHESHIMIWA SPIKA. Kamati ilipewa barua rasmi ya kuanza majukumu tarehe 14February 2011 na  tarehe 15  February 2011 kamati ilianza utendaji rasmi. Kwa mujibu wa barua ambayo kamati ilipewa,zifuatazo zilikuwa ni hadidu za rejea
(a) Kufuatilia  ubora wa chakula kinachopikwa kwenye cafeteria za chuo.

(b) Kufuatilia mazingira ambayo chakula hicho kinaandaliwa.

(c) Kufuatilia tatizo la uchache wa vyakula 
Aidha, barua iliruhusu kamati kuchunguza jambo lolote lenye manufaa kwa chuo na wanachuo.
2. UPATIKANAJI WA TAARIFA

Mh. spika. kamati iliona ni vyema kuanza na maoni ya wanachuo ambao ndiyo watumiaji wakuu wa huduma inayochunguzwa. Lengo kuu lilikuwa ni kupata taarifa za awali juu ya tatizo lenyewe Pili kamati ilifanya uchunguzi wa ndani na wa wazi kuanzia jikoni hadi  sehemu ya kulia chakula .
Jikoni kamati ilichunguza uandaaji wa vyakula na mazingira  ambayo vyakula huandaliwa na kupikwa.sehemu nyingine ni:Stoo ambako vyakula hutunzwa kabla ya kupikwa,Sehemu ya kuoshea vyombo,Kwenye bufee zote mbili.

Aidha kamati ilifanya mahojiiano zaidi ya mara mbili na mkurugenzi mtendaji wa kampuni ya BM vision, Bwana Steven Bagenda. Pia kamati ilifanya mahojiano na wafanya kazi wengine wa kampuni hiyo akiwemo mhasibu na msimamaizi wa shughuli za kila siku Bwana Sudi.Pia kamati ilifanya mahojiano na aliyekuwa mmoja wa watoa huduma katika cafeteruia kutoka kampuni ya Maria A. Mogore Catering(MMC).  Kamati vilevile ilifanya mahojiano na watu wafuatao 

· Bwana Said Hamad dereva wa kampuni ya BM.
· Mtunza stoo Dada Eveta wa Kampuni ya BM.

· Wizara ya Afya kupitia waziri mwenye dhamana Mh. Joseph Benjamin.

Kamati pia  ilifanya ziara katika sehemu zifutazo ili kufanya ulinganifu wa huduma za vyakula zinazotolewa sehemu nyingine nje ya Duce. Hata hivyo safari hizi hazihazikuhusisha mazungumzo yeyote baina ya kamati na wahusika wa sehemu hizo ni:
· Mabibo hosteli

· Chuo kikuu sehemu ya Mlimani

· IFM

· Sinza makaburini –duka la mchele  la ‘kombe Rice’.

3. MATOKEO YA UCHUNGUZI

Mh spika, katika uchunguzi wake, kamati ilibaini mambo  yafuatayo .
                                  SUALA LA MKATABA 
Mh spika,Kamati ilibaini kuwa mpaka sasa kampuni ya BM vision ndio yenye mkataba na chuo kutoa huduma ya cafeteria kwa mwaka wa masomo 2010/2011 na kwamba ndiye aliyepewa tenda ya loti zote mbili.Mh spika,Kamati imebaini utata katika maamuzi ya bodi ya tenda ya kumpatia BM  loti zote mbili. Pili kamati imebaini kuwa kanuni hazikufuatwa katika kuwashindanisha waombaji wa tenda. Tatu uamuzi wa kumuondoa muombaji wapili ulifanywa kikinyemela na kamati inaona pengine bodi ilipanga mapema kufanya hivyo.
Ufafanuzi. 
Baada ya bodi kuweka wazi tenda. Kuna kampuni mbili zilizojitokeza kuomba kupewa zabuni ya kutoa huduma za . Kampuni hizi ni Bm vision na Kampuni  ya Maria A. Mogore Catering. Kampuni hizi zote zimekuwa zikitoa huduma hii hata kabla ya mwaka huu wa masomo.kampuni zote ziliomba kwa kufuata kanuni na  vigezo ambavyo vimeainishwa katika kitabu cha tenda. uchunguzi wa kamati umebaini kuwa kampuni zote mbili zilikuwa na vigezo ambavyo vilihitajika na bodi ambavyo  ni pamoja na :wasifu wa kampuni ambao unahusisha historia ya kampuni na uzoefu wake katika utoaji huduma,kujaza form ya tamko yenye kuthibitisha ukubali wa kampuni kulipa kodi ya pango kiasi cha sh. 27,000,000/=kwa mwaka sawa na sh.225,000/=  Vigezo vingine ni pamoja na 
· Kuwa na leseni ya biashara

· TIN NUMBER

· Nguvu ya kisheria ya umiliki wa kampuni(special power of atorney)

· Stetiment ya benki yenye kuonyesha akiba ya hela iliyopo benki

· Bondi inayo andikwa na benki

· Taarifa za wafanyakazi(kiwango chao cha elimu na vyeti vyao).
             Licha ya kampuni zote mbili kutimiza vigezo vyote hivi,kamati inashangaa ni kigezo kipi kilitumika kuindoa kampuni ya MARIR A MOGORE CATERING na BM kupewa loti zote mbili

                   Katika kigezo cha bei,kamati imegundua kuwa BM ilifanya udanganyifu mkubwa. Bm walipendekeza nzuri bei ambazo zilikuwa na lengo la kuifanya ishinde tenda. Baada ya kushinda zabuni kampuni inatoza bei kubwa tofauti na makubaliano. Mfano kwa mjibu wa makubaliano bei halali ya wali maharage na ugali nyama ni sh 700/= lakini kamati imebaini kuwa vayakula hivi vinatozwa sh 800/= tofauti na mabaliano.vyakula vingine ni pamoja na ndizi za kukaangwa badala ya sh.250/= @1 badala yake ni sh 300/=@1, wahusika  walipobanwa na kamati walissema hutoza kiasi hicho kwa vile hakuna chenji y ash 50/= kamati inajiuliza wahudumu hawa huwa wanafisadi wanachuo 50/= ngagi kla siku?.

        Katika kigezo cha uzoefu,kampuni zote mbili zina uzoefu wa kutoa huduma husika. BM  mpaka sasa wanahudumia taasisi kadhaa hapa jijjini mfano chuo kikuu sehemu ya mlimani, DT DOBBIE,mamlaka ya ndege,chuo cha uhasibu(T.I.A) IFM na hapa Duce. Kamati imebaini kuwa kamati iliyondolea ya MARI A MOGORE ina uzoefu mkubwa wa kutoa huduma hapa duce zaidi ya BM. MMC wamekuwa wanatoa huduma tangu chuo kikiwa na hadhi ya stashada na hata chuo kikuu kiliopoanza mwaka 2006 MMC ndio ilikuwa kampuni ya kwanza kuanza kutoa huduma na zaidi mmiliki wa kamupni hiyo alikua mmoja wa wakufunzi wa   hapa chuoni hivyo anajua vizuri sana mazingira ya chuo na nini wanafunzi wahitaji.

MCHAKATO WA TENDA
Mh spika,Pamoja na sifa au vigezo kutimizwa na kampuni zote mbili TENDER BOARD iliamua kuiondoa kampuni ya MARIA A. MOGORE CATERING .Aidha kamati imebaini kuwa utaratibu haukufuatwa bali nguvu ilitumika kuondoa kwani kamati haioni sababu za msingi zilizotumika kuiondoa. Kwa kawaiada mwombaji anatakiwa  kujibiwa kama ameshindwa au  ameshinda. Kwa aliye shindwa lazima apewe barua rasmi yenye kueleza kwa nini ameshindwa. bodi haikufanya hivyo badala yake MMC walipewa nakala ya barua aliyokuwa imeandikiwa kampuni ya BM kuwa ndiye mshindi wa zabuni kwa loti zote mbili. Baada ya hapo MARIA MOGORE CATERING waliandika barua ya kukata rufaa kwenda PPRA, cha ajabu hawakupata kujibiwa rufaa hiyo, Badala yake mnamo tarehe 2/2/2010 waliitwa ofisi ya tenda-duce na kuulizwa kwa nini wanaendelea kuwepo wakati walitakiwa kuondoka tarehe 30/10/2010? MMC waliamua kuondoka kwa busara tu na si kwakuelezwa vigezo vya kitalaamu vilivyo tumika kuwa ondoa. kamati inahisi kuna harufu ya uchakachuaji katika hili.
Mh spika , kwa namna ambayo mchakato wa zabuni ulioendeshwa, inaonesha kuwa kulikuwa na ajenda ya siri ya kubaki na kampuni moja ya BM na kuondoa kampuni nyingine na katika hili bodi ya tenda inahusika. Mfano mh Benjamini alipoulizwa yeye kama wazi aliambiwa nini juu ya kuwa na mzabuni mmoja,aliambiwa kuwa eti walikuwa wafanya majaribio. Kamati imeshangazwa kuona bodi ya tenda imefikia kiasi cha kufanyia majaribio afya za watu. Bodi  . imeonesha maslahi binafsi na kuacha kuzingatia maslahi ya wanachuo. 
UGUNDUZI NDANI YA CAFETERIA
MHESHIMIWA SPIKA, katika utafiti wa kamati ndani ya mgahawa tumegundua yafuatayo.

                                                UBORA WA CHAKULA

Mheshimiwa Spika. Ubora wa chakula kinachoandaliwa na BM si bora. Ni duni na chenye usalama mdogo mno. Pamoja na ukweli kwamba chakula hiki kinanunuliwa katika mazingira salama, uandaaji wake si rafiki kwa mlaji. kamati imebaini ubabaishaji katika upishi wa vyakula. Wakati mwingine vyakula huwa haviivi inavyostahili. Katika uchunguzi  wa kamati  iligundua kuwa vyakula hasa wali hakuiva vizuri kwa kiwango stahiki; pia hili limethibitishwa na wanachuo wenyewe ambao ndiyo watumiaji ambao walitoa maoni yao kwa kamati kuwa imekuwa ni mara kwa mara vyakula vimekuwa vikipikwa vibichi. Kamati ilithibisha hili siku ya tahehe 14/2/2011 ambapo wajumbe walikula chakula cha usiku kama sehemu ya uchunguzi. Siku hiyo kamati ilibidi kutumia tochi za simu kwani hapakuwa na mwanga hata wa taa za mafuta au zakichina. 
               Pia kamati imebaini matumizi ya viungo visivyo asili yaani ARTFICIAL NUTRIENTS kama ROYCO. TOMATO SOURCE  na TEA MASALA  vinavyotumiwa kuungia vyakula na chai.Viungo hivi si vizuri sana kwa matumizi ya wanadamu kiafya
             Mahitaji ya vyakula hivyo yananunuliwa katika mazingira salama. Hii ni kama ifuatavyo

	Mchele 
	Unanunuliwa dukani “KOMBE RICE” sinza makaburini , ni mchele ambao kamati imeridhika nao.

	Maharage 
	Sehemu ileile aina ya ‘soya’ .

	Nyama
	Hununuliwa machinjioni GONGO LA MBOTO, uchunguzi wetu umebaini kuwa ni nyama safi  salama kwa matumizi ya binadamu na kwamba huchukuliwa kila siku asubuhi saa 12. kwa suplier anayejulikana kwa jina la Lewis.

	Samaki 
	Hawa hununuliwa kufuatana  upatikani(kwa watu binafsi FELI au KIPAWA.)

	Mafuta 
	· Kampuni huwa inatumia mafuta ya safi 
· Kiwango kinachotumika kupikia ni lita 1 hadi 1.5 kwa Kg 10 mchele

	Unga wa sembe 
	Aina ya mama pety 

	Ngano 
	Aina ya Azam

	Viungo 
	Vinatumika vya asili na visivyoasili.

	Mboga za majani 
	Huchukuliwa sokoni kulingana na upatikanaji


(i) BEI ZA VYAKULA.
MHESHIMIWA SPIKA , kamati imegundua matatizo kadha katika bei za vyakula vinayotolewa na kampuni ya BM. Kampuni inatoza bei za vyakula kihorela bila kufuata bei ambazo ziliwafanya washinde tenda na wawepo hapa. Kampuni haina orodha ya bei zilizokubaliwa; mkurugenzi wa kampuni BW. STEVEN BAGENDA alikiri kuwa hawana orodha hiyo. Hakuna kibao kinachoonesha bei na vyakula vinavyotolewa kwa siku. Baadhi ya vyakula vinauzwa bei ghali ukilinganisha na bei zilizokubaliwa au zinazooneshwa kwenye jedwali la bei. Kwa mujibu wa kikao cha tarehe 30.11.2010 kuna bei ambazo zilipendekezwa na ambazo BM waliingia makubaliano cha kushangaza ni kwamba hata orodha ya hizo bei hawana.
                MHESHIMIWA SPIKA uchunguzi wa kamati umebaini pia tofauti kubwa ya bei zinazotozwa DUCE na sehemu nyingine kama MLIMANI, IFM, MABIBO kwa mfano chunguza jedwali lifuatalo chini

TOFAUTI YA BEI ZA VYAKULA DUCE, MLIMANI, MABIBO

	 AINA YA     CHAKULA 
	DUCE
	MLIMANI
	MABIBO

	Wali nyama 
	TSHS 900/-
	TSHS 800/-
	TSHS 800/-

	Wali maharage
	TSHS 800/-
	TSHS 600/-
	TSHS 600/-

	Wali mchanganyiko
	TSHS 1500/-
	TSHS 800/-
	TSHS 800/-

	Wali njegele
	TSHS 900/-
	TSHS 800/-
	TSHS 800/-

	Ugali nyama
	TSHS 900/-
	TSHS 800/-
	TSHS 800/-

	
	TSHS 900/-
	TSHS 800/-
	TSHS 800/-


WINGI WA VYAKULA VINAVYOPIKWA NA KAMPUNI

MHESHIMIWA SPIKA, katika swala hili kampuni hii tunaweza kuilinganisha na magenge ya Mama  ntilie,Vyakula inavyopikwa ni vichache mno. Vingi kati ya vyakula ambavyo vimeorodheshwa katika jedwali la bei havitolewi.  katika hili kamati imeambatanisha orodha ya vyakula vyote kwenye kielelezo namba moja. Vyakula vilivyowekewa nyota havitolewi
MAZINGIRA YA MGASHAWA

Mh spika, hali ya mgahawa si nzuri sana japo ni ya kuridhisha, jikoni usafi hauzingatiwi sana wakati wa mapishi ya vyakula; mfano kamati ilijionea mabaki ya vyakula yaliyooza jikoni.Kampuni haina vyombo vya kutosha kutoa huduma kwa wanachuo. Vyombo vimekuwa vya kusubiri, vikitumika vioshwe na baadaye vitumike tena.Pia wanachuo walilalamikia lugha chafu zinazotolewa na baadhi ya wahudumu tatizo ambalo hata kamati imelibaini. Kampuni haina hata jenereta dogo kwa ajili ya kutumia wakati umeme umekatika au hata taa za bei nafuu zenye kutumia betri za seli za kichina.
                              KIWANGO CHA CHAKULA

MH SPIKA kamati imebaini pia kwa kiwango cha chakula kinachotlewa ni kidogo ,hakikidhi njaa,vipande vya nyama ni vidogo sana, ukubwa wa samaki ni tofauti na makubaliano. Makubaliano yalikuwa ni samaki robo na wali au nyama kwa sh.1200/= lakini kampuni inauza theluthi na sir obo tena.Hili ndilo kubwa pamoja na sababu nyingine kama chakula kukosa radha,kuwa kibichi ni ya wanachuo kwenda kununua vyakula nje ya chuo.

UHUSIKA WA WIAZARA NA SERIKARI KWENYE HUDUMA ZA MGAHAWA CHUO

MH SPIKA ,Serikali ya Wanachuo yaani DARUSO  ni chombo ambacho kina nafasi yake katika suala hili  na ndiyo maana mheshimiwa raisi Kaulu aliona ni vema kuteua watu watatu kuhudumu  wizara husika.Pia kamati inaamini kuwa serikari kupitia wizara wana nafasi na mamlaka ya kukubali ama kukataa mzabuni kama anafaa au hafai.Kamati imebaini kuwa serikali na Wizara ya afya .Mazingira na cafeteria ilipoteza umakini katika  maamuzi yake  kama ifuatavyo:

       Serikali yaani DARUSO government ilikubali kuidhinisha bei ikiwa ni ishara ya kutoa Baraka kwa kampuni ya BM kuwepo peke yake bila kufanya uhakiki kama wanao uwezo na vile vile  bila kuwepo kwa maelezo ya kutosha au ya kukidhi haja juu ya  uamuzi wa bodi  wa kuzitoa loti  zote mbili  kwa mwekezaji mmoja .Pia serikali  ilifanya hivyo wakati tayari kulikuwa na manung’uniko  kwa wanachuo juu ya  huduma mbovu zilizokuwa zinatolewa na BM hata kabla ya kuingia mkataba huu na mwaka wa masomo uliopita .Kamati ina imani kuwa serikali ilikuwa inayajua manung’uniko haya na kama haikuwa inayajua inatosha kusema kwamba serikali si ya wanachuo wanaDUCE bali ilikuwa ni ya wageni ambao walikuja kukabidhiwa jukumu la kuwaongoza wanachuo ambao hawajui matatizo yao au ni ya mamluki waliotumwa kuhakikisha kuwa wanachuo hwapati haki zao? .
         Pili, maamuzi ya bei yaliyofanywa  na serikali yetu .kwa mujibu wa Wizara ya Afya Mazingira na kafetria serikali ilihusika katika kujadili na kupendekeza bei za vyakula katika kikao kilihofanyika Tarehe 30/11/2010.Bei hizi ndizo ambazo kamati  inahoji ni kwanini  ziko juu ikilinganisha na vyuo vingine . Au tuseme viongozi wetu wana dhamana ya kusaini bila kuhoji?Aidha serikali kupitia wizara imeonekana kuwa na uzembe katika kusimamia bei ambazo wao wenyewe walishiriki kupendekeza na matokeo yake BM wanajipangia bei wao wenyewe .

        Pia serikali imekuwa dhaifu katika kuhakiki ubora wa chakula .kama wangekuwa wanakagua kweli basi vyakula vibichi visingekuwa vinafika mabandani kwa wateja. .Hatua ya wanachuo kulalamika mara kwa mara inaonesha udhaifu wa serikali katika kumbana mtoa huduma,labda kwa vile wanakula bure?
      Hata hivyo kamati inakubaliana na juhudi zilizofanywa na serikali za kujaribu kuboresha huduma katika mgahawa ikiwa ni pamoja na kukaa vikao kuionya kampuni juu ya baadhi ya mapungufu yanayo jitokeza na hatimaye kuomba kuongezwa nguvu na bunge.Ingaw vikao hivyo havikuwa na mafanikio.
      MHESHIMIWA SPIKA: kamati pia ilibaini suala jingine linalohusu DARUSO ambalo iliona ni vyema kulitolea taarifa na mapendekezo kwani lina tafsiri hasi kwa wanachuo .Hili ni suala la utaratibu wa kula bure kwa baadhi ya viongozi wa ngazi ya juu yaani raisi ,makamu wa raisi, waziri mkuu ,waziri wa afya na naibu wake na katibu wa wizara hiyo. Kamati inahoji ni kanuni gani au kifungu gani cha katiba kinawaruhsu kula bure kwa kutumia vyeo vyao? Au wao hawapati hela za kujikimu kutoka bodi ya mikopo kama wanafunzi wengine? Kamati inadhani huduma hii wangeachiwa yatima au watu  wasiojiweza  ambao tuao wengi sana hapa duce. Kamati haioni tabu kama wangekuwa wanakula bure kwa makubaliano yao biafsi na si kwa dhamana ya vyeo vyao. kamati inahoji viongozi hawa watapata wapi nguvu ya kuwaambia BM huduma zao mbovu wakati wanakula bure?
4.MAPNDEKEZO.
                  Baada ya tafiti zote na uchunguzi wote uilioufanya  na matokeo kama yalivyoelezwa kamati inatoa mapendekezo yafuatayo;
           Kutokana na namna ya  ushindi na upatikanaji wa BM kukabidhiwa sehemu zote za mgahawa ,namna mchakato ulivyo endeshwa kamati inapendekeza kampuni ya BM iondolewe au isitishiwe mkataba .Kamati inaona hatua hii ichukuliwe kwa sababu kadhaa; moja,ni ubainifu kuwa kampuni ilitumia ujanja  ujanja kupata tenda .Kitendo cha BM kuomba BUFE zoe mbili ili hali wanajua wako wawili kinaonesha wazi kuwa BM walikuwa na maombi ya kumuondoa mshindani wao ili wahodhi biashara yote.Kutokana na hali hii BM wameonesha ushindani usiozingatia nidhamu na uthamini  kwa wenzao ,Hivyo kuendelea kuwaacha BM kuna maanisha muendelezo wa kitendo hiki ambacho leo kinawagharimu wanachuo kwa huduma mbovu. Tatu BM wameonesha mapungufu makubwa katika  utoaji huduma kam ailivyoainishwa  kwa sehemu ya matokeo ya taarifa hii. Ukweli ni kuwa hakuna mwanachuo ambaye anatamani waendelee kuwepo. Ni vizuri kukumbuka methali isemayo kizuri chajiuza na kabaya chajitembeza.
            Mh spika ni jambo la ajabu kwa taasisi ya elimu ya juu kama yetu kurudi kwenye mfumo wa kisosholisti wa baishara ambayo haina ushindani wakati dunia nzima inazungumzia suala la biashara ya ushindani.

    MHESHIMIWA SPIKA  kubwa hapa ni kwamba BM wanamchezo mchezo mchafu wa  kuhodhi  biashara kwamaana  kuwa tumia  bodi  inayohusika na tenda .Uwepo wao wakati kampuni yoyote nyingine itakapoletwa  bado wanaweza wakaendeleza mc hezo  huu.

             Kampuni ya MARIA .A.MOGORE CATERING inayodaiwa kushindwa ilejeshwe iendelee kutoa huduma hata kama ni kwa mkataba wa muda mfupi kwani pia wanachuo wengi waliotoa maoni wameonesha kupenda  huduma zilizokuwa zikitolewa  na kampuni hii.Lakini pia  kampuni hii ina uzoefu  wa  muda mrefu wa kutoa huduma  DUCE  na kwamba wanavyo vigezo vinavyohitajika  na bodi katika  kuweza  kutoa bora.Kamati ilibaini kuwa nguvu tu zilitumika kuwaondoa,hivyo nguvu hizo hizo zitumiwe pia katika kuwarudisha.

              Kamati haina imani na bodi inayohusika na tenda .Hawa wakiendelea kuwepo watakwamisha upatikanaji wa kampuni sitahiki zinazofaa kwa huduma hizi .Bodi imeonesha kuwa in amaslahi binafsi hivyo kamati inapendekeza kuwa bunge lilishawishi uongozi wa chuo (UTAWALA) kuivunja bodi hii .Kuendelea  kuwepo kwa bodi hii ni kuendelea kuruhusu haya yaliyotokea yaendelee kuwepo katika siku za usoni.

                 MH SPIKA kamati inatambua bayana kuwa maamuzi haya  ni mazito napengine utawala  unaweza kutoyazingatia .Kama bunge litalidhia mapendekezo haya na endapo utawala hautakubaliana nayo kamati inapendekeza kuwatumia uongozi wa serikali ya wanachuo kufunga cafateria ,kwa maana ya kususia huduma za BM mpaka ambapo mapendekezo yatazingatiwa. Hili lifanyike kwa mheshimiwa raisi kuwa tangazia rasmi wanachuo kuwa wasile tena cafeteria za chuo mpaka itkavyotangazwa vinginevyo. Ni matuamaini ya kamati kuwa itawafanya wanachuo kuona serikali  yao inawajali.
                MH SPIKA kuna  suala la viongozi wanaokula bure kwenye mgahawa .Kamati inapendekeza uandaliwe utaratibu maalumu utakaoeleweka  na  wanachuo  wote juu ya viongozi hao kula bure kama bunge litaona upo ulazima  na haja ya msingi  kwa viongozi hao kuendelea kula bure.Lakini pia kamati haioni sababu ya vingozi hawa  kula bure kwani kunasababisha mgongano wa maslahi,wakati nao wanapewa pesa na bodi kama wanachuo wengine. Na kwamba  uamuzi wa busara ni kwa viongozi hawa kujigharimia chakula. Na kama haiwezekani basi viongozi wote yaani mawazri na wabunge nao wale bure au watafutwe wanachuo ambao ni yatima au hawajiwezi kiuchumi wale kwa niaba yao.
    Mwisho ni matuamai ya kamati kuwa serikali ya mheshimiwa Kaulu kwa mara ya kwanza itachukua maamuzi mazito ambayo hayana woga wowote cha msingi ni kutokuvunja taratibu. Pia tuliomba bunge kupisha mapendezo haya kama litaona yana manufaa na pi kamati inomba wabunge kuchangia mapendezo ya nyongeza au mengine mradi yawe ya kujenga na si hisia binafsi au kutetea vyeo badala ya kutetea waliotutuma
5. SHUKRANI

MHESHIMIWA SPIKA, kamati inapenda kutoa shukrani zake kwanza kwa mwenyezi mungu   kuiwezesha kamati kufanya kazi zake bila tatizo. Pili ni bunge kupitia ofisi ya Spika kwa ushirikiano na imani ambayo limeonesha kwa kamati Kuweza kuiamini na kuikabidhi jukumu hili zito. Tatu ni kwa Wizara ya afya kwa ushirikiano walioutoa kwenye kamati ya kuwezesha upatikanaji wa baadhi ya taarifa mhimu, nne ni kwa kampuni za BM na MARIA .A. MOGORE CATERING. Na wote walioshiriki kwa namna moja au nyingine kufanikisha kazi ya kamati
Mh spika naomba kutoa hoja

……………………..

